**SPP - distribúcia, a.s.**

Plátennícka 19013/2

821 09 Bratislava – mestská časť Ružinov

IČO: 35 910 739

## Banková záruka č. .........................

Bratislava, ......................... DÁTUM

Vážení páni a dámy,

boli sme informovaní, že spoločnosť **NÁZOV SPOLOČNOSTI**, so sídlom SÍDLO, IČO: IČO, zapísaná v Obchodnom registri NÁZOV súdu NÁZOV, oddiel ODDIEL, vložka č. VLOŽKA (ďalej len „**Žiadateľ o prístup do distribučnej siete a distribúciu plynu**”), požiadala spoločnosť **SPP - distribúcia, a.s.,** so sídlomPlátennícka 19013/2, 821 09 Bratislava – mestská časť Ružinov,IČO: 35 910 739, zapísaná v Obchodnom registri Mestského súdu Bratislava III, oddiel Sa, vložka č. 3481/B (ďalej len „**Prevádzkovateľ distribučnej siete**”) žiadosťou o prístup do distribučnej siete a distribúciu plynu (ďalej len „**Žiadosť**“) zo dňa DÁTUM UVEDENÝ NA ŽIADOSTI o uzavretie zmluvy o prístupe do distribučnej siete a distribúcii plynu (ďalej len „**Zmluva**“) a Prevádzkovateľ distribučnej siete Žiadateľovi o prístup do distribučnej siete a distribúciu plynu listom zo dňa DÁTUM UVEDENÝ NA OZNÁMENÍ O PRIDELENÍ DISTRIBUČNEJ KAPACITY oznámil pridelenie distribučnej kapacity. Doručením oznámenia o pridelení distribučnej kapacity došlo medzi Žiadateľom o prístup do distribučnej siete a distribúciu plynu a Prevádzkovateľom distribučnej siete v zmysle Prevádzkového poriadku Prevádzkovateľa distribučnej siete k uzatvoreniu Zmluvy so základnými náležitosťami uvedenými v Žiadosti. Pre účely tejto bankovej záruky Zmluva zahŕňa bez obmedzenia všetky zmluvy o prístupe do distribučnej siete a distribúcii plynu uzatvorené medzi Žiadateľom o prístup do distribučnej siete a distribúciu plynu a Prevádzkovateľom distribučnej siete a to tak pre jednotlivé odberné miesta ako aj pre súhrnný vstupný bod do distribučnej siete. Neoddeliteľnou súčasťou Zmluvy je Prevádzkový poriadok Prevádzkovateľa distribučnej siete, ktorý predstavuje záväzné obchodné podmienky Zmluvy.

# Ďalej sme boli informovaní, že podľa Prevádzkového poriadku Prevádzkovateľa distribučnej siete sa od Žiadateľa o prístup do distribučnej siete a distribúciu plynu požaduje, aby Prevádzkovateľovi distribučnej siete predložil bankovú záruku vo výške SUMA EUR.

My, NÁZOV BANKY, so sídlom SÍDLO BANKY, IČO: IČO BANKY, zapísaná v Obchodnom registri NÁZOV súdu NÁZOV, oddiel ODDIEL, vložka č. VLOŽKA (ďalej len „**Banka**“), sa týmto neodvolateľne zaväzujeme zaplatiť Prevádzkovateľovi distribučnej siete akúkoľvek čiastku do výšky

**EUR SUMA (slovom: SUMA SLOVOM 00/100 Euro)**

na prvú písomnú výzvu Prevádzkovateľa distribučnej siete, podpísanú osobou/osobami oprávnenými konať za Prevádzkovateľa distribučnej siete, pričom pravosť podpisu týchto osôb musí byť osvedčená v súlade s platnými právnymi predpismi spolu s prehlásením Prevádzkovateľa distribučnej siete, ktorým potvrdzuje, že Žiadateľ o prístup do distribučnej siete a distribúciu plynu k dátumu splatnosti nesplatil čiastku, ktorá je nárokovaná na základe tejto bankovej záruky, v súlade s podmienkami Zmluvy (ďalej len „**Písomná výzva na plnenie**”).

Táto banková záruka je platná a účinná odo dňa jej vystavenia. Platnosť tejto bankovej záruky končí dňa **DÁTUM** (ďalej len „Dátum ukončenia platnosti“). Dátum ukončenia platnosti tejto bankovej záruky je posledným dňom, kedy je možné prijať Písomnú výzvu na plnenie a po ktorom sa táto banková záruka stáva neplatnou a stráca účinnosť bez ohľadu na to, či nám bola vrátená alebo nie.

Platnosť tejto bankovej záruky môže skončiť skorším dňom ako je Dátum ukončenia platnosti určený vyššie, a to dňom vrátenia originálu tejto bankovej záruky Prevádzkovateľom distribučnej siete Banke.

O výšku každej platby, ktorú vykonáme podľa podmienok tejto bankovej záruky, sa zníži celková hodnota bankovej záruky počas zostávajúceho obdobia jej platnosti.

Táto banková záruka sa riadi a bude vykladaná v súlade so zákonmi a predpismi Slovenskej republiky. Akékoľvek spory v súvislosti s touto bankovou zárukou budú rozhodované súdmi Slovenskej republiky.

Táto banková záruka je vystavená osobne na Prevádzkovateľa distribučnej siete a nie je postupiteľná.